Rasne napetosti između evakuiranih iz New Orleansa nakon Katrine i starosjedilaca Houstona
Odnosi između pridošlica i starosjedioca nisu uvijek bili savršeni - međutim, adaptacija stanovnika New Orleansa  koji su morali otići 
Ovih se dana navršila četvrta godišnjica uragana Katrina, koji je poharao dobar dio američke obale Meksičkog zaljeva, pogotovo grad New Orleans.Tisuće građana New Orleansa našlo je utočište u Houstonu, u Teksasu. U Houston je iz New Orleansa došlo oko 150 tisuća ljudi, koji su u uraganu izgubili dom.Dobar dio njih bili su Amerikanci afričkog podrijetla.Jason Shelton prvo je iz New Orleansa otišao u Ohio, no nakon godinu dana i on je stigao u Houston, gdje se pridružio tisućama evakuiranih.Kaže da ga je iznenadilo koliko su građani Houstona, čak i crnci, bili neprijateljski raspoloženi prema evakuiranim građanima New Orleansa. "Govorili su da smo im sve pokvarili, da je ugrožen njihov način života.'Sve je bilo dobro dok niste došli, a sada nam kvarite imidž' – to sam čuo u niz navrata". Jason Shelton je sociolog i na houstonskom Sveučilištu Rice istražuje odnose između starosjedioca i pridošlica, koje su 2005. stigle u ovaj teksaški grad kao 'izbjeglice od uragana'.Posebno ga zanima rasni aspekt ovog problema.Shelton Stone kaže da je afro-američka zajednica u Houstonu prvu godinu dana bila prilično neprijateljski raspoložena prema crncima iz New Orleansa, no onda se odnos počeo popravljati. Bijelci iz Houstona su pak bili od početka neraspoloženi prema pridošlicama i takav odnos imaju i danas – kaže Shelton.On dodaje da se antipatija prema evakuiranima većinom temeljila na ideji da su to ljudi koji se žele okoristiti državnom pomoći za izbjeglice kao i da će oteti radna mjesta građanima Houstona. Jason Shelton slične stavove primjećuje, na nacionalnom planu, i kada su u pitanju odnosi crnaca i latino-amerikanaca.Odnosi su često uvjetovani konkurencijom za radna mjesta. "Amerikanci afričkog podrijetla - ne naravno svi, ali neki – Latino-amerikance promatraju jedino kroz prizmu natjecanja za najslabije plaćena radna mjesta.Kažu, da Latino-amerikanac nije dobio taj posao, dobio bih ga ja". Što se tiče evakuiranih iz New Orleansa, mnogi od njih u Houstonu žive već četiri godine i lokalna zajednica ih sve manje percepira kao 'outsidere'. "Oni koji su ovdje ostali, postupno su se počeli smatrati građanima Houstona, što je vjerojatno i glavni razlog za njihov ostanak ovdje.Ovdje su dobili posao, postali su dijelom lokalne zajednice, postupno se adaptiraju.Houston je postao njihov grad. Odnos starosjedilaca i pridošlice je stoljetni problem, na svim stranama svijeta, i on će i dalje postojati i u Houstonu – kaže Jason Shelton.Međutim, adaptacija stanovnika New Orleansa - koji su morali otići iz svog grada zbog toga što im je uragan razorio dom – u novu sredinu, pokazuje da se ljudi, bez obzira na razlike, mogu prilagoditi jedni drugima i živjeti zajedno. "Ne znam kako se taj problem može 'riješiti'.Mislim da je najbolje ostaviti da se život razvija sam po sebi. Treba dozvoliti da ljudi puste korijene i da shvate da su pripadnici jedne iste zajednice.Na kraju krajeva, svi su Amerikanci". Jason Shelton je s ko-autoricom Nicole Coleman rezultate ovog istraživanja objavio u rujanskom broju časopisa Social Science Quarterly.